b'\n_START_ARTICLE_\nMika Gissler\n_START_PARAGRAPH_\nMika Veikko Juhani Gissler (s. 10. kes\xc3\xa4kuuta 1966 Kotka) on THL:n tutkimusprofessori ja Pohjoismaisessa kansanterveystieteen korkeakoulun (NHV) professori. Oulun yliopiston tilastotieteellisen epidemiologian dosentti Gissler on koulutukseltaan valtiotieteen maisteri (tilastotiede, Helsingin yliopisto) ja filosofian tohtori (Tampereen yliopisto, epidemiologia, 1999). Gissler on Liberaalien entinen varapuheenjohtaja._NEWLINE_Gissler on tehnyt p\xc3\xa4\xc3\xa4osan ty\xc3\xb6urastaan Stakesissa (nyky\xc3\xa4\xc3\xa4n Terveyden ja hyvinvoinnin laitos THL). H\xc3\xa4n on my\xc3\xb6s toiminut kansainv\xc3\xa4lisiss\xc3\xa4 tilastoihin ja rekisteritutkimukseen liittyviss\xc3\xa4 teht\xc3\xa4viss\xc3\xa4 mm. EU:ssa ja WHO:ssa. Gissler on ty\xc3\xb6skennellyt monissa kansallisissa ja kansainv\xc3\xa4lisiss\xc3\xa4 asiantuntijaryhmiss\xc3\xa4 ja julkaissut sadoissa tieteellisiss\xc3\xa4 ja muissa julkaisuissa.\n_START_SECTION_\nPoliittinen toiminta\n_START_PARAGRAPH_\nMika Gissler valittiin Liberaalisen Nuorisoliiton varapuheenjohtajaksi vuonna 1993. H\xc3\xa4n on ollut Liberaalien varapuheenjohtaja ainakin 2000-2001 sek\xc3\xa4 puoluehallituksen j\xc3\xa4sen monen vuoden ajan, Liberaalien Helsingin piirin puheenjohtaja ainakin 2002-2003 (ainakin vuoden 2008 alusta hallituksen rivij\xc3\xa4sen). Vuoden 2009-2010 puoluehallituksessa Gissler on varaj\xc3\xa4sen.'